थानागाजी में रूपारेल नदी के बहाव क्षेत्र से नाले को जोड़ने का विरोध
थानागाजीक्षेत्र के एलपीएस विकास संस्थान ने थानागाजी क्षेत्र में रूपारेल नदी के बहाव क्षेत्र से नाले को जोड़ने का विरोध किया है। संस्थान का कहना है कि इससे सरिस्का वन क्षेत्र सहित कई गांवों के जलाशयों में नदी का पानी प्रदूषित होकर पहुंचेगा। अलवर के साथ भरतपुर क्षेत्र के गांवों तक भविष्य में यह पानी पहुंचेगा। संस्थान के सचिव राम भरोस मीना ने शनिवार को पत्रकारों को बताया कि रूपारेल में बारिश के दिनों में ही पानी की आवक होती है, जबकि नाले से पानी पूरे साल आएगा। इससे नालों का गंदा पानी सरिस्का अन्य क्षेत्रों में जमा होकर जलाशयों को प्रदूषित करेगा। उन्होंने मांग की है कि इस क्षेत्र में धार्मिक आस्था के स्थल, वन क्षेत्र गांव की बस्तियों को ध्यान में रखते हुए नाले का बहाव क्षेत्र बदला जाए। जिससे रूपारेल प्रदूषित हो। साथ ही चेतावनी दी है कि नाले का बहाव क्षेत्र नहीं बदलने पर आंदोलन किया जाएगा। पत्रकार वार्ता में जल जन जोड़ो अभियान के संयोजक सुरेश रैकाबार, स्पैक्ट्रा संस्थान के प्रदीप पुंडीर, जन कल्याण संस्थान की मधु यादव, पहल सेवा संस्थान के जितेंद्र गोयल, राजस्थान यूटोपिया संस्थान के किशन स्नेही शुभम महिला प्रशिक्षण संस्थान से सुशीला देवी प्रेम प्रकाश मौजूद थे।
hin_Deva hin_Deva